Subject: Re: rupnu

From: "Adam Raizen" <[email-masked]>
Date: Sun, 05 Aug 2001 00:56:38 -0000

la xorxes cusku di'e

> >i xu le du'u la
> >socrates nanmu cu frica le du'u le du'u la socrates nanmu cu jetnu
> 
> i ja'aru'e frica

i ma te frica i ji'a pe'i no da te frica lo fasnu lo fatci to ji'a le 
smuni be zo fasnu le smuni be zo fatci e zo jetnu toi i va'i ro bu'a 
zo'u le nu bu'a cu du'u le nu bu'a cu fasnu ije le du'u bu'a cu nu le 
du'u bu'a cu jetnu

i ji'a ca'e ro bu'a zo'u le nu le nu bu'a cu fasnu cu fasnu ca le nu 
bu'a i so'i drata sidbo cu cumki i ku'i pe'i la'e de'u ka'e se pilno

> > > i si'a li vo ze'e sumji li re li re
> >
> >i mi na birti le du'u li vo ze'e sumji li re li re
> 
> i go'ira'o i la'a le nu casnu lo temci na mapti lo nu sumji

i mi skudji le se du'u pe'i ca da bu'u de naku li vo sumji li re li re

> i su'o fasnu cu temci i su'o fasnu cu temcau

i mi te sidbo lo drata

> >i va'o le nu djedi li no a no da kei xu ca'a fasnu
> 
> i mi ka'enai se xanri lo djedi be li no i so'i da cu djedi no de
> i mu'a li pa cu djedi no di

i li pa ku'i na ka'e fasnu ja jetnu

mu'o mi'e adam